b'\n_START_ARTICLE_\nGlentevejs Antennelaug\n_START_PARAGRAPH_\nGlentevejs Antennelaug er en dansk antenneforening, der har ca. 27.000 medlemshusstande i Odense og er Danmarks  st\xc3\xb8rste, medlemsejede antenneforening. _NEWLINE_Foreningen blev grundlagt af Ole Eriksen i 1970 og har sit navn efter Glentevej i Kochsgade-kvarteret i Odense C. Foreningen Glentevejs Antennelaug blev formelt stiftet p\xc3\xa5 en generalforsamling den 28. maj 1970. I dag forsyner Glentevejs store dele af Odense by, nogle af forst\xc3\xa6derne til Odense, Sk\xc3\xa6rb\xc3\xa6k ved Fredericia, Tune, Vindinge, \xc3\x98sterbro Antenneforening og Fredensborg S\xc3\xb8parks Antenneforening.   _NEWLINE_Canal Digital har mellem 2006 og 2012 st\xc3\xa5et for levering af internet og telefoni til foreningens medlemmer, derefter har Stofa st\xc3\xa5et for det. Den 1. januar 2017 overtog Glentevejs Antennelaug selv drift og levering af internet til medlemmerne.  _NEWLINE_Ud over internet og tv, leverer Glentevejs Antennelaug en lang r\xc3\xa6kke andre produkter, som kan ses p\xc3\xa5 hjemmesiden.'